Hyvät huoltajat 
  
Koulussamme on käytössä Wilman formatiivinen arviointi. Se kohdistuu opintojen aikaiseen arviointiin. Arviointi ja siihen perustuva palautteen antaminen toteutetaan lukuvuoden aikana osana päivittäistä opetusta ja työskentelyä. Wilman formatiivisen arvioinnin lisäksi opettajalla voi olla käytössään myös muita jatkuvan arvioinnin tapoja. Opintojen aikaisessa arvioinnissa eli formatiivisessa arvioinnissa on tärkeää myös oppilaiden toimijuutta kehittävä ja oman oppimisen osallisuutta ja omistajuutta edistävä vertaisarviointi ja itsearviointi.  
Kontiopuiston koulussa 3-6 –luokkien oppilailla on Wilma –tunnukset ja he tekevät formatiivisen arvioinnin itse. Koulun 1-2 –luokkien oppilaiden formatiivinen arviointi tehdään huoltajan tunnuksilla. 

Alakoulun opettajat merkitsevät Wilmaan esimerkiksi oppilaan sen hetkistä edistymistä kuvaavan arvioinnin eri oppiaineiden keskeisistä sisällöistä ja tavoitteista sekä laaja-alaisen osaamisen taidoista. Tämän jälkeen he tiedottavat oppilaita ja huoltajia (Wilman kautta), ja oppilas tekee itsearvioinnin kotona Wilmaan. Tässä oppilas tarvitsee huoltajan apua, koska hän kirjautuu Wilmaan huoltajatunnuksilla. Olisi myös toivottavaa, että oppilaan itsearvioinnissa huoltajat olisivat mukana ja keskustelisivat arvioinnista yhdessä lapsensa kanssa.   

1.	Formatiivinen arviointi näkyy Wilmassa oppiaineiden kohdalla: 
 
2.	Painamalla hiirellä itsearviointikohtaa, aukeaa arvioinnin välilehti. 

3.	 Wilmassa formatiivinen arviointi tapahtuu liukukytkimen avulla. Jokaisen arviointikohteen kohdalla opiskelija klikkaa hiirellä sinisen liukukytkimen asteikolle sopivaksi katsomaansa kohtaan. Kun kaikki kohteet on arvioitu, painetaan hiirellä vihreää Tallenna-painiketta. 

4.   Tallennuksen jälkeen viereiseen edistymiskaavioon jää sininen piste arviointikerrasta. 

Viemällä hiiren tähän kohtaan, saa näkyviin päivämäärän ja annetun arvioinnin (esim. 4/5). Opettajan arviointi näkyy punaisella ja oppilaan sinisellä. Arvioinneista muodostuu kuvaaja (viivadiagrammi), kun arviointikertoja on useampi kuin yksi. 
Formatiivista arviointia hyödynnetään muun muassa arviointi- ja kehityskeskusteluissa sekä lukuvuosiarvioinnin laadinnassa. Sen tavoitteena on auttaa oppilasta oman oppimisprosessin ymmärtämisessä, tiedottaa huoltajia oppilaan edistymisestä ja auttaa opettajia oppilaiden arvioinnissa. 
Joillakin mobiililaitteilla itsearvioinnin tekeminen ei ole onnistunut. Tällöin kannattaa kokeilla arvioinnin tekemistä tietokoneella. Esimerkiksi iPadilla arvioinnin tekeminen onnistuu.